Oficiālais Vēstnesis L 315 , 08/12/1994 Lpp. 0002 - 0003

Speciālizdevums somu valodā: Nodaļa 11 Sējums 33 Lpp. 0095

Speciālizdevums zviedru valodā: Nodaļa 11 Sējums 33 Lpp. 0095



Komisijas Regula (EK) Nr. 2980/94 (1994. gada 7. decembris), ar ko atver importa kvantitātes kvotas 146. A un 146. B kategorijas tekstilizstrādājumiem no Ķīnas Tautas Republikas un ar ko groza IV un V pielikumu Padomes Regulā (EK) Nr. 517/94 par kopīgiem noteikumiem tekstilizstrādājumu importam no dažām trešām valstīm EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1994. gada 7. marta Regulu (EK) Nr. 517/94 par kopīgiem noteikumiem tekstilizstrādājumu importam no dažām trešām valstīm, uz kurām neattiecas divpusēji nolīgumi, protokoli vai citas vienošanās, vai arī citi īpaši noteikumi par importu Kopienā [1], kurā jaunākie grozījumi izdarīti ar Regulu (EK) Nr. 2798/94 [2], un jo īpaši tās 3. panta 3. un 5. punktu kopā ar 25. panta 4. punktu, tā kā 3. panta 3. punkts Regulā (EK) Nr. 517/94 paredz, ka V pielikumā norādītos tekstilizstrādājumus no uzskaitītajām valstīm var importēt vienīgi tad, ja saskaņā ar attiecīgo 25. pantā paredzēto kārtību noteikts gada kvantitātes ierobežojums; tā kā divas dalībvalstis iesniegušas Komisijai prasību, kurā lūgts ieviest importa kvotas 146. A un 146. B kategorijas tekstilizstrādājumiem no Ķīnas Tautas Republikas, lai tiktu ievērotas attiecīgas tirgus prasības; tā kā pēc apspriedēm ar 25. pantu izveidotajā komitejā tika atzīts par vajadzīgu, jo īpaši ņemot vērā stāvokli attiecīgajā Kopienas rūpniecības nozarē, noteikt gada kvantitātes ierobežojumus attiecīgi 15 un 110 tonnu apmērā, kam no šīs regulas spēkā stāšanās dienas tiek pakļauts Kopienas imports attiecībā uz 146. A un 146. B kategorijas izstrādājumiem no Ķīnas Tautas Republikas; tā kā tāpēc ir jāgroza Regulas (EK) Nr. 517/94 IV un V pielikums un jāparedz, ka juridiskās drošības interesēs šī kvota tiks pārvaldīta saskaņā ar minētās Padomes regulas 17. pantā noteikto kārtību; tā kā šie pasākumi ir saskaņā ar atzinumu, ko sniegusi komiteja, kas izveidota ar Regulu (EK) Nr. 517/94, IR PIEŅĒMUSI ŠO REGULU. 1. pants Ķīnas Tautas Republikā ražoti tekstilizstrādājumi, kas ietilpst 146. A un 146. B kategorijā, kurus ieved Kopienā, ir attiecīgi pakļauti 15 un 110 tonnu gada kvantitātes ierobežojumiem, kurus pārvalda saskaņā ar procedūru, kas paredzēta Padomes Regulas Nr. 517/94 17. pantā. 2. pants Padomes Regulas Nr. 517/94 IV un V pielikumu groza, kā norādīts šīs regulas pielikumā. 3. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1994. gada 7. decembrī Komisijas vārdā — Komisijas loceklis Leon Brittan [1] OV L 67, 10.3.1994., 1. lpp. [2] OV L 297, 18.11.1994., 6. lpp. -------------------------------------------------- PIELIKUMS " IV PIELIKUMS Regulas 3. panta 1. punktā minētie Kopienas noteiktie gada kvantitātes ierobežojumi (Aprakstus ražojumiem, kas iekļauti šajā pielikumā uzskaitītajās kategorijās, skatīt šīs regulas I A pielikumā) ĶĪNA Kategorija | Vienība | Daudzums | ex 13 | 1000 gab. | 150 | ex 18 | tonnas | 98 | ex 20 | tonnas | 10 | ex 24 | 1000 gab. | 120 | ex 39 | tonnas | 10 | ex 78 | tonnas | 3 | 115 | tonnas | 450 | 117 | tonnas | 450 | 118 | tonnas | 950 | 120 | tonnas | 63 | 122 | tonnas | 130 | 123 | tonnas | 5 | 124 | tonnas | 600 | 125 B | tonnas | 8 | 127 B | tonnas | 5 | ex 136 | tonnas | 285 | 140 | tonnas | 100 | 145 | tonnas | 7 | 146 A | tonnas | 15 | 146 B | tonnas | 110 | 146 C | tonnas | 270 | 156 | tonnas | 760 | 157 | tonnas | 5400 | 159 | tonnas | 3020 | 160 | tonnas | 30 | 161 | tonnas | 10777 | --------------------------------------------------